text: नई दिल्‍ली। उत्तर प्रदेश की कैराना लोकसभा और नूरपुर विधानसभा सीट पर बीजेपी को करारी हार का सामना करना पड़ा है। दोनों सीटों पर सपा और रालोद प्रत्याशी ने जीत दर्ज की है। इसके साथ ही बीजेपी महाराष्ट्र के भंडारा-गोदिया सीट भी एनसीपी के हाथों हार गई। यानि, कर्नाटक में शिकस्त के बाद बीजेपी के लिए यह एक और बड़ा झटका है क्योंकि ये तीनों सीटें पहले बीजेपी के पास थी जिनमें से वह सिर्फ एक पर ही वापसी कर पाई है। बीजेपी की इस हार पर पार्टी से राज्‍यसभा सांसद सुब्रमण्यम स्वामी ने बड़ा बयान दिया है। स्‍वामी ने कहा है कि उपचुनावों में बीजेपी को हार उसके बढ़ते अभिमान का नतीजा है।